晉應槐

晉應槐（），字植吾，號似齋，人稱念沖先生，山西平陽府洪洞縣人，軍籍，明朝政治人物，官至寧夏巡撫。

生平 
乙卯科（1555年）山西鄉試第二名。嘉靖三十五年（1556年）丙辰科会试二百三十三名，第三甲第一百四十九名進士。通政司观政，授中書舍人，三十七年擢吏部验封司主事，历升员外郎、文选司署郎中，掌铨政。徐相国（徐阶）、黄少宰为其私人请，峻拒之。秩满，例举一人自代，司马某以其子为言，弗应，四十三年（1564年）九月擢太常寺少卿、提督四夷馆。会司马晋冢宰，嗛前事，隆慶三年（1569年）正月借京察典谪运判，迁广平府同知，四年七月升河南按察司佥事、兼理兵备，五年十一月升山西左参议。矿贼起河北，遣勇士二十人佯为贾客，入贼垒，缚其渠魁以出。高拱掌内阁，应槐致书高拱，得以迁升。万历元年（1573年）二月由陕西左参议升按察副使，整饬固原等处兵备兼理屯田。靖宁告变，将士请用兵，不许，用计散遗之，次年以母亲去世，丁艱归。万历五年（1577年）十一月复除湖广副使，六年八月升右参政，刊屯约四章，按侵夺者寘于法。迁本省按察使，景王府第燬于火，府僚聚饮所致，卒正其罪，尚书何某为之请，不听。八年十二月升右布政使，寻转左。当大比，江陵相介学使者有所属，却之。莅任四月，万历九年五月升官至右僉都御史、巡撫寧夏。下令市马不得逾额，灵州守将为凶卒所杀，擒治如律，后为湖北理官诬奏，十一年二月被弹劾回籍听勘。巡按核实，疏其枉，以原品调南都，因谢政归。年五十致仕，卜筑城北之北溪，日手黄庭一编，優游林下凡三十五年，卒年七十五。

家族 
曾祖晉鐘；祖父晉偉，元城縣丞；父晉朝臣，號厚斋，庚子舉人、貢士、和州知州、户部员外郎。母張氏（1513年-1574年），封太安人。弟應龍、應兆、應庚、應麟、應鸞、應期。子晉承寵，进士，晉承命、晉承忠、孫晋淑程、晋淑文、晋淑周，俱舉人。

参考文献

J
洪洞人
明朝中書舍人
明朝吏部主事
明朝吏部文選司郎中
明朝寧夏巡撫
明朝太常寺少卿
明朝廣平府同知
明朝河南按察司僉事
明朝陝西布政使司參議
明朝陝西按察司副使
明朝湖廣按察司副使
明朝湖廣布政使司參政
明朝湖廣按察使
明朝湖廣布政使